Danko, Andrej, predseda NR SR (2019-10-15):
Ďakujem. Pán poslanec Marosz, len aby som v tom mal jasno, vy ste navrhovali, keďže je tu napísaný pán Matovič, v súvislosti s pánom Madejom. Áno? Návrh, o Madejovi ste hovoril návrh. No lebo je tu návrh písomne od pána Matoviča. Áno, ale všetky štyri od pána Matoviča, takže poďte si to... Nemusíte ísť, ja to škrtnem. Pán poslanec Marosz to navrhuje, hej? Tak áno. Ešte vo vzťahu k Súdnej rade, pán poslanec Dostál, v štvrtok po hodine otázok bude, tak ako som to navrhoval. Dobre? Ale napriek tomu dám hlasovať o vašich návrhoch. Len si to dovolím usporiadať. Pristúpime k hlasovaniu, tak ako ste uviedli, páni poslanci. Prvý bol návrh pani poslankyne Remišovej, ktorá žiada, aby Národná rada Slovenskej republiky v súvislosti s informáciou o korupcii v justícii a na prokuratúre prijala uznesenie v nasledujúcom znení, tak ako uviedla vo svojom návrhu. Nech sa páči, prosím, hlasujeme o návrhu pani poslankyne. (Hlasovanie.) Prítomných 139, za 66, proti 6, zdržalo sa 66, nehlasoval 1. Konštatujem, že sme návrh neschválili. Druhý návrh pani poslankyne. Žiada, aby bol do programu rokovania schôdze zaradený bod, v rámci ktorého Národná rada prerokuje mimoriadne závažné medializované informácie o korupcii a prenikaní organizovaného zločinu do prostredia súdov, prokuratúry a polície. Prosím, prezentujme sa, hlasujeme. (Hlasovanie.) Prítomných 140, za 62, proti 14, zdržalo sa 62, nehlasovali 2. Konštatujem, že sme návrh neschválili. Pristúpime k návrhu pani poslankyne Petrík, o hlasovaní o návrhu pani poslankyne Petrík, ktorá navrhuje a podáva súčasne procedurálny návrh, kde žiada stanovisko ústavnoprávneho výboru k návrhu zákona poslankyne Kuciaňovej, Antošovej, Smolíkovej. Bez ohľadu na výsledok rokovania a hlasovania hovorím, že tento návrh postúpim v záujme právnej istoty na ústavnoprávny výbor. Aj tak prosím, prezentujme sa, hlasujeme. (Hlasovanie.) Prítomných 135, za 38, proti 26, zdržalo sa 68, nehlasovali 3. Konštatujem, že sme návrh neschválili. Takisto v záujme procedurálnej čistoty ešte navrhujem hlasovať o jej návrhu, o žiadosti stiahnutia z programu schôdze parlamentu. Prosím, prezentujme sa, hlasujeme. (Hlasovanie.) Prítomných 134 poslancov, za 32, proti 37, zdržalo sa 60, nehlasovali 5. Konštatujem, že sme návrh neschválili. Pristúpime k návrhu pána poslanca Sopka, ktorý navrhuje, aby Národná rada na rokovanie zaradila nový bod – prijatie uznesenia na vyhlásenie stavu klimatickej núdze. Prosím, prezentujme sa, hlasujeme. (Hlasovanie.) Prítomných 139 poslancov, za 20, proti 12, zdržalo sa 102, nehlasovali 5. Návrh pána poslanca Sopka sme neschválili. Pristúpime, k hlasovaniu pána poslanca, o návrhu pána poslanca Baláža, ktorý dáva návrh, aby bol 22 (tlač 1613) bol zaradený za bod 119 (tlač 1694) ako bod 120. Prosím, prezentujeme sa, hlasujeme. (Hlasovanie.) Prítomných 138 poslancov, za 113, proti 1, zdržalo sa 21, nehlasovali 3. Konštatujem, že sme návrh pána poslanca Baláža schválili. Pristúpime k hlasovaniu o návrhu pani poslankyne Cséfalvayovej, ktorá navrhuje, aby v zmysle rokovacieho poriadku bol zaradený do programu schôdze, alebo bola zaradená do programu schôdze Bezpečnostná, Obranná stratégia Slovenskej republiky, tak ako to uviedla v odôvodnení. Prosím, prezentujme sa, hlasujeme. (Hlasovanie). Prítomných 140 poslancov, za 61, proti 17, zdržalo sa 62. Konštatujem, že sme návrh pani poslankyne Cséfalvayovej neschválili. Pristúpime k hlasovaniu pána poslanca Bastrnáka, ktorý žiadal termínovanie nasledujúcich bodov: č. 111 (tlač 1604), č. 112 (tlač 1605), č. 113 (tlač 1606) na 22. októbra 2019 o 9.00 hodine na základe žiadosti pána ministra Gála. Prosím, prezentujme sa, hlasujeme. (Hlasovanie). Prítomných 141 poslancov, za 119, proti 12, zdržalo sa 9, nehlasoval 1. Konštatujem, že sme návrh pána poslanca Bastrnáka schválili. Pristúpime o hlasovaní návrhu pána poslanca Marosza, ktorý navrhuje, aby Národná rada zbavila poslanca Madeja funkcie predsedu ústavnoprávneho výboru. Napriek tomu, že to nie je v súlade s rokovacím poriadkom Národnej rady, pretože návrh by mal znieť k odvolaniu poslanca Róberta Madeja z funkcie predsedu ústavnoprávneho výboru, takisto dávam hlasovať o tomto návrhu pána poslanca Marosza. Prosím, prezentujme sa, hlasujeme. (Hlasovanie.) Prítomných 133 poslancov, za 41, proti 61, zdržalo sa 28,nehlasovali 3. Konštatujem, že sme návrh pána poslanca Marosza neschválili. Pristúpime k hlasovaniu, keby bola chyba v poradí, pán poslanec Matovič, poprosím o upozornenie, ale verím, že ho dodržím, o návrhu pána poslanca Matoviča, ktorý navrhol, aby Národná rada na rokovanie zaradila nový bod, riešenie situácie v justícii. Národná rada, aby svojím uznesením odsúdila spoluprácu prokurátora Dobroslava Trnku a následne Národná rada, aby žiadala vládu Slovenskej republiky v skrátenom legislatívnom konaní, aby boli prijaté legislatívne opatrenia. Pán poslanec, môžem dať hlasovať, keďže je to na jednom návrhu, spoločne o týchto dvoch návrhoch? Nech sa páči, aj keď je, len procesne je to, ako dva návrhy to vyzerá. Nech sa páči, ak súhlasí pán poslanec, hlasujeme teda o obidvoch návrhoch obsiahnutých v tomto návrhu pána poslanca Matoviča. Prosím, prezentujme sa, hlasujeme. (Hlasovanie.) Prítomných 134 poslancov, za 58, proti 37, zdržalo sa 39. Konštatujem, že sme návrh pána poslanca Matoviča neschválili. Pristúpime k hlasovaniu o druhom procedurálnom návrhu pána poslanca Matoviča, ktorý navrhuje, aby Národná rada zaviazala ministra dopravy, aby zverejnil prevody všetkých pozemkov pod R 7, tak ako uviedol ďalej v odôvodnení. Prosím, prezentujme sa, hlasujeme. (Hlasovanie.) Prítomných 135 poslancov, za 62, proti 42, zdržalo sa 28, nehlasovali 3. Konštatujem, že sme návrh pána poslanca Matoviča neschválili. Pristúpime k hlasovaniu, ktorým navrhuje, aby Národná rada zaradila nový bod, odvolanie podpredsedu Národnej rady pána Glváča, tak ako uviedol v odôvodnení pán poslanec Matovič. Prosím, prezentujme sa, hlasujeme. (Hlasovanie.) Prítomných 135 poslancov, za 53, proti 57, zdržalo sa 23,nehlasovali 2. Konštatujem, že sme návrh neschválili. Pán poslanec Dostál, myslím, že v rámci toho, ako som vyhlásil, že po interpeláciách by malo byť, napriek tomu trváte na hlasovaní? Dobre, hlasujeme o návrhu pána poslanca Dostála, ktorý navrhuje rokovať o bode 124, návrh na voľbu člena správnej rady (pozn. red.: správne má byť – „Súdnej rady“), tlač 1740, vo štvrtok po interpeláciách a súčasne hlasovanie. To znamená, nech sa páči, hlasujeme o návrhu pána poslanca Dostála. (Hlasovanie.) Prítomných 134 poslancov, za 43, proti 24, zdržalo sa 57, nehlasovali 10. Konštatujem, že sme návrh neschválili. Keďže sme vyčerpali všetky procedurálne návrhy, vážené panie poslankyne, páni poslanci, poprosím o pozornosť a dávam hlasovať o programe schôdze ako celku . Prosím, prezentujme sa, hlasujeme. (Hlasovanie.) Prítomných 141 poslancov, za 118, proti 2, zdržalo sa 21. Konštatujem, že sme program 51. schôdze Národnej rady schválili. Panie poslankyne, páni poslanci, ešte vás chcem informovať, že na základe záverov z poslaneckého grémia sa hlasovať nebude vo štvrtok a piatok 24. a 25. októbra a rovnako ani v utorok 29. októbra 2019. Dnes budeme hlasovať o 17.00 hodine, v ďalších rokovacích dňoch budeme o prerokovaných bodoch programu hlasovať vždy o 11.00 hodine a o 17.00 hodine, pokiaľ Národná rada nerozhodne inak. Vážené panie poslankyne, vážení páni poslanci, budeme pokračovať vráteným zákonom pani prezidentky o lesoch. Vyhlasujem 3-minútovú prestávku. Pokračujeme 13.40 a poprosím o zaujatie miest. (Prestávka.) (Po prestávke.)